Sosiaali- ja terveydenhuollon maksutoimikunnan lasten päivähoitomaksuja selvittävä jaosto

Asettaminen	
	Sosiaali- ja terveydenhuollon maksutoimikunta on tänään asettanut lasten päivähoidon maksuja koskevan lainsäädännön uudistamistarvetta selvittävän alajaoston.	

Toimikausi	
	15.3.2004 - 31.12.2004  	

Tausta	
	Sosiaali- ja terveysministeriön asettama maksutoimikunta selvittää kunnallisen sosiaali- ja terveydenhuollon maksupolitiikan ja maksujärjestelmän uudistamistarpeita. Toimikunnan määräaika on 31.5.2005. Toimikunnan on oikeus asettaa alajaostoja. Lasten päivähoidon maksut ovat merkittävä osa kunnallisia sosiaali- ja terveydenhuollon maksuja. Lasten päivähoidon maksuja koskeva uudistamistarve on noussut useissa yhteyksissä esille. Eduskunta on antanut asiaan liittyvän lausuman vuoden 2001 valtiopäivillä. Sen mukaan eduskunta edellyttää, että hallitus selvittää päivähoitomaksuihin liittyviä rakenteellisia ongelmia ja säädösten selkeyttämistarvetta ja antaa eduskunnalle esityksen tarvittavista lain-säädäntömuutoksista vuoden 2002 aikana. Valtioneuvoston selonteossa eduskunnalle lasten ja nuorten hyvinvoinnista (STM  julkaisuja 12/2002) todetaan, että sosiaali- ja terveysministeriö käynnistää päivähoidon maksujärjestelmää koskevan selvityksen, jonka osana tarkastellaan päivähoidon lisäksi muidenkin hoitomuotojen kuten yksityisen hoidon ja kotihoidon tukea. Tavoitteena on lisätä maksujärjestelmän tasapuolisuutta erilaisten perheiden välillä ja samalla estää kynnyksien syntyminen työhön siirtymiselle.	

Tavoitteet	
	Alajaoston tehtävänä on arvioida nykyisen maksusäännöstön toimivuutta ja siinä ilmeneviä ongelmia. Jaoston tulee tarkastella erityisesti vuoden 1996 maksulainsäädännön uudistamisen jälkeen esille nousseita ongelmakohtia maksujen määräytymisessä näkökulmista, jotka ottavat huomioon erilaiset perheet palvelujen käyttäjinä kuin kunnat palvelujen järjestäjinä.	

Tehtävä	
	Alajaoston tulee tehdä esitys lasten päivähoidon maksuja säätelevän lainsäädännön uudistamisesta ja esitys koordinoidaan maksutoimikunnassa asetettaviin peruslinjauksiin. Esitys tulee olla maksutoimikunnan käytettävissä vuoden 2005 alussa.	

Organisointi	
		Puheenjohtaja Kari Ilmonen, neuvotteleva virkamies, sosiaali- ja terveysministeriö 
	
		Jäsenet:	
		Lauri Pelkonen, hallitusneuvos, sosiaali- ja terveysministeriö 	
		Riitta Säntti, erikoistutkija, sosiaali- ja terveysministeriö 	
		Ilari Keso, erikoistutkija, sosiaali- ja terveysministeriö 	
		Kirsi Alila, ylitarkastaja, sosiaali- ja terveysministeriö 	
		Anna-Maija Haliseva-Lahtinen, erityisasiantuntija, Suomen Kuntaliitto 	
		Antti Parpo, tutkija, Sosiaali- ja terveysalan tutkimus- ja kehittämiskeskus Stakes 	
		
	Jaosto voi kuulla työnsä aikana asiantuntijoita.	

Kustannukset ja rahoitus	
	Jaoston tulee työskennellä virka-aikana ilman eri korvausta.	

	Toimikunnan puheenjohtaja, 
apulaisosastopäällikkö                                         	
Olli Kerola	

	Toimikunnan sihteeri	Hanna Nyfors	

LIITTEET	

JAKELU	
	Päätöksessä mainitut	

TIEDOKSI	
	Kansliapäällikkö Lehto
Suomen Kuntaliitto
Sosiaali- ja terveysalan tutkimus- ja kehittämiskeskus Stakes
STM/
- perhe- ja sosiaaliosasto
- talous- ja suunnitteluosasto
- kirjaamo
- viestintäyksikkö
- hankerekisteri